GiliGold/VAD_KnessetCorpus huggingface dataset:
זאב אלקין: כולל גם מאבק פנים ממשלתי בגזרות שלנו, ולכן דווקא מרוב המאבק הרבה פעמים המשרד בשנים האחרונות שקע באיזשהו פינג פונג כזה בלתי פוסק מול הארגונים הסביבתיים כאשר באופן טבעי, ארגונים סביבתיים באים אלינו בטענות וזה נכון, זה תפקידם, אנחנו הכתובת מהבחינה הזאת ברמה הממשלתית.
זאב אלקין: לא תמיד אנחנו מסכימים, וזה לגיטימי.
זאב אלקין: לפעמים יש ויכוח לגיטימי.
זאב אלקין: לא תמיד אנחנו יודעים לספק את כל הסחורה שמצפים מאיתנו וגם זה קורה.
זאב אלקין: אנחנו בסוף בוועדות תכנון רק אצבע אחת ואנחנו בהרבה מאוד תהליכים תלויים גם במשרדי ממשלה אחרים.
זאב אלקין: אבל עם כל ההסתייגויות האלה ועם כל החשיבות ונכונות של הביקורת עלינו, ואני חושב שהיא חשובה ומקבל את זה באהבה גם כשמסכימים וגם כשלא מסכימים.
זאב אלקין: אני חושב שחבל מאוד שאין שימוש בעוצמות הציבוריות הגדולות כדי ביחד לנהל מאבקים.
זאב אלקין: הדוגמה של תחנות 1-4, סגירת תחנות 1-4 בחדרה היא דוגמה מצויינת לשיתוף פעולה כזה שבלי שיתוף הציבור לא היינו מגיעים לאן שהגענו.
זאב אלקין: במובנים מסוימים, לדעתי, מיכל האמוניה גם דוגמה כזאת.
זאב אלקין: לא בטוח שהיינו מצליחים במהלך שהובלנו בלי סיוע ציבורי, ארטילרי חזק של כל השנים האלה.
זאב אלקין: זה נכון שהיום ישנם חילוקי דעות לגבי השאלה מה במקום וזה לגיטימי.
זאב אלקין: אבל אם מסתכלים על התוצאה לגבי המיכל, בעיניי, בסוף, ברמת מאקרו, זו דוגמה יפה לשיתוף פעולה מסוג כזה.
זאב אלקין: ויש הרבה מקרים שזה לא ככה.
זאב אלקין: לפעמים אנחנו מנהלים מאבק והציבור לא יודע על זה ואז כשאנחנו מפסידים זה כבר מאוחר, כי אין מספיק תקשורת טובה.
זאב אלקין: לפעמים אין מיקוד מאמץ כי כשיורים להרבה כיוונים אז לא מבקיעים.
זאב אלקין: ולכן לדעתנו צריך לשנות פה את כל הממשק הזה בין המשרד לציבור, בין המשרד לארגונים הסביבתיים.
זאב אלקין: אנחנו מנסים עכשיו להוביל תכנית חדשה לשיתוף פעולה עם הארגונים הסביבתיים גם ברמה הלאומית ועל הפלטפורמה של חיים וסביבה ואני מודה להם על ההזדמנות הזאת שעזרו לנו לגבש את הארגונים ולפתוח גם שולחן פתוח לדיאלוג וגם להרים תכנית לסיוע לארגונים.
זאב אלקין: אנחנו מתכוונים גם לפעול לכיוון הזה, לסייע לארגונים סביבתיים שירצו בכך, גם בפרויקטים משותפים וגם בסיוע וגם רוצים להעביר את זה למחוזות.
זאב אלקין: לא להסתפק רק ברמה ארצית אלא ללכת גם לרמה המחוזית הלוקלית יותר.
זאב אלקין: כל הנושא של מוקד סביבה שהוא בתהליך הרצה, עוד לא בכל המחוזות הוא עובד באופן מלא אבל לדעתי זה כלי מאוד מועיל שיש היום הרבה יותר יכולת להתלונן ולפנות עם בעיות שונות והמערכת מייד מפעילה מערכות רלוונטיות של איכות הסביבה כולל, לא יודע אם אתם יודעים או לא, אבל יש לנו מערכת הודעת מסרונים להנהלת המשרד, לכן כל הפניות המשמעותיות למוקד הסביבה אני מקבל לפלאפון שלי.
זאב אלקין: אז לפעמים זה גם באמצע הלילה ולפעמים בכל הסיטואציות.
זאב אלקין: זה קצת מטריד - - -
דב חנין: אז תשתמשו חברים.
זאב אלקין: תדעו שמי שפונה למוקד סביבה ומתחיל טיפול משמעותי אני מייד מקבל את זה.
זאב אלקין: ביקשתי לשים אותי על רשת ההפצה.
זאב אלקין: שאלו אותי אם השתגעתי כי זה באמת הרבה מסרונים כאלה שרצים וזה קצת מטריד במבול שלו אבל אני אגיד לכם למה ביקשתי, כי זה מאפשר לי לראות על הפניות המשמעותיות שנפתחו ומה המשרד עושה ואם לדעתי לא עושים מספיק לפעמים אני מרים טלפון למנהלי מחוזות או למנכ"ל המשרד או לסמנכ"לים רלוונטיים ושואל למה, ולמה זה כך ולא כך ובצורה כזאת ולא בצורה אחרת.
זאב אלקין: לכן בעיניי זה כלי בהחלט יעיל.
זאב אלקין: והמוקד שלנו עוד לא מלא.
זאב אלקין: אנחנו צריכים להשמיש אותו ב-100%, להקיף את כל המחוזות, זה סוגיות של כוח אדם, מאוד מקווה שנשלים את זה.
זאב אלקין: וכמובן, אנחנו מנסים ללכת למשהו יותר יומרני, מקווה שנצליח, זה רק בשלבי פיתוח, להביא אותו גם לרמה המודרנית של אפליקציה.
זאב אלקין: לעשות משהו אולי על תשתית של וייז, או משהו דומה לזה, של יכולת להודיע על מפגעים סביבתיים בצורה הדומה שנוחה למשתמש.
זאב אלקין: אם נצליח לעשות את זה יהיה כמובן הרבה יותר קל.
זאב אלקין: המיקוד האחרון זה כל הסוגייה שקראנו לזה מעצמת טכנולוגיה-סביבה.
זאב אלקין: אנחנו חושבים שאין הפנמה במדינת ישראל כולל בממשלה אצל מקבלי ההחלטות, כולל אצל שותפים שלנו במשרד האוצר שהתחום הסביבתי הוא לא רק תחום הוצאתי הוא גם תחום הכנסתי.
זאב אלקין: למה אני מתכוון?
זאב אלקין: יש עולם שלם בכלכלה היום שהוא כלכלה סביבתית.
זאב אלקין: מושקעים בזה המון כסף, הון תועפות.
זאב אלקין: גם במדינות מפותחות וגם יותר ויותר גם במדינות מתפתחות וחלק מהמנגנונים לזה זה הסכם פריז.
זאב אלקין: לכן אני כל הזמן אומר כששאלו אותי מתי כבר נצא מהסכם פריז בעקבות האמריקאים, אמרתי שאני לא מבין את השאלה.
זאב אלקין: לדעתנו אנחנו היינו אמורים ועדיין אמורים להיות בין הנהנים הראשונים מהסכם פריז.
זאב אלקין: לא רק בביצוע אצלנו מחויבויות אלא ביכולת שיווק טכנולוגיות באותם תחומים שיש לנו מה לשווק.
זאב אלקין: במיוחד בתחום המים.
זאב אלקין: לכן, לנו אין שום אינטרס שההסכם הזה יקרוס, ולכן גם לא יצאנו.
זאב אלקין: ואנחנו מקווים שהוא ימשיך לתפקד.
זאב אלקין: יש פה תחום עצום, יש השקעות אדירות.
זאב אלקין: אני אקח לדוגמה את סין.
זאב אלקין: סין היום משקיעה, הם שמו את זה כאחד מחמשת היעדים העיקריים לכל הטיפול הסיני והתפתחות הכלכלה הסינית לחמש השנים הקרובות, הטיפול הסביבתי, וכל מי שמבקר בסין מבין למה.
זאב אלקין: זה לא מהחיים הטובים החלטה כזאת.
זאב אלקין: אבל משקיעים סכומים עצומים בניסיון להתמודד עם הזיהומים השונים היום בסין וגם ניסיון להתאים את עצמם לאתגרים שיש.
זאב אלקין: ופה מדינת ישראל ממש לא משתמשת ביכולות הטכנולוגיות שלה.
זאב אלקין: אנחנו מעצמה טכנולוגית בהרבה תחומים.
זאב אלקין: אנחנו לא מספיק מעצמה טכנולוגית בתחום של טכנולוגיית הסביבה.
זאב אלקין: ישנם פיתוחים מעניינים אבל יחסית למה שיכלנו בהתחשב ביכולות הטכנולוגיות שלנו זה טיפה בים.
זאב אלקין: יכולנו יותר.
זאב אלקין: ואנחנו עוד פחות מזה בשיווק של זה בחוצלארץ.
זאב אלקין: ויש פה תחום כלכלי שאנחנו סתם מפספסים אותו.
זאב אלקין: לדעתנו צריך פה לראות איך מצליחים להבקיע גם בעידוד של פיתוחים טכנולוגים כאן ולא פחות חשוב לעזור להעמיד את זה על רגליים כלכליות ולשווק החוצה.
זאב אלקין: מה הרווחים של זה - הכנסה לכלכלת ישראל אבל לדעתי זה יצעיד את כל התחום הסביבתי לכיוון אחר לחלוטין.
זאב אלקין: כי ברגע שיוכח שמדובר כאן על משהו שגם מכניס כסף לכלכלה ולא רק מוציא כסף כל היחס של משרד האוצר יהיה אחר.
זאב אלקין: יהיה הרבה יותר קל ליישם את זה כאן.
זאב אלקין: מפני שזה עולם אחר בתחום סביבתי ופה אנחנו בהרבה מובנים בראשית הדרך .
זאב אלקין: כן, אני מודה ומתוודה, אנחנו זיהינו את הבעיה, אנחנו עכשיו דנים מה הצעדים שנכון לעשות.
זאב אלקין: אנחנו רחוקים מאוד משלב הביצוע אבל אם לא נתחיל זה לא יקרה אף פעם ויש פה - - - גדול.
זאב אלקין: אני אעבור ברפרוף, הרבה יותר בקצרה, כדי להשאיר זמן לשיח, על הנושאים האחרים רק שתדעו שאנחנו לא הזנחנו אותם אבל לא ארחיב עליהם כי רציתי להרחיב דווקא על המיקודים.
זאב אלקין: כל הנושא של תעשייה בריאה או תעשייה סביבתית יותר, כמובן, יישום חוק אוויר נקי.
זאב אלקין: השלמנו סבב ראשון של ההיתרים אז צריך עכשיו זמן.
זאב אלקין: זה בדיוק הזמן לראות איך זה עובד, האם צריך להכניס שינויים לחוק, איך נכון לעבוד בנגלה הבאה של היתרים שאנחנו עוד מעט נתחיל לדון עליהם.
זאב אלקין: השקעות בעקבות חוק אוויר נקי בהפחתת פליטות בתעשייה.
זאב אלקין: כל הסוגייה של אזורי תעשייה ייעודיים - איפה כן, איפה לא.
זאב אלקין: חוק רישוי משולב, אתגר גדול מאוד, תיכף אגיד על זה מילה.
זאב אלקין: אנרגיה נקייה, כמובן, דיברנו פה על 1-4, על התייעלות אנרגטית, על שיקום שכונות שמלווה בהתייעלות אנרגטית.
זאב אלקין: ויכוח גדול, אפרופו מי שמחפש נושא למאבק, עכשיו יהיה מאוחר בעוד חודש, כל הסוגייה של סדר העמסה.
זאב אלקין: אנחנו כרגע בויכוח לא פשוט מול משרד האוצר כאשר משרד האנרגיה יחד איתנו בנושא הזה.
זאב אלקין: תיכף אסביר במשפט מה זה.
זאב אלקין: אני ברשותך על זה ארחיב כי זה מאבק שמתרחש היום.
זאב אלקין: אם לא תדעו לא תשפיעו ואם לא תשפיעו תתלוננו אחר כך על התוצאות.
זאב אלקין: לפי ההחלטות שבתוקף היום אחרי סגירה של תחנות 1-4 מדינת ישראל אמורה לחזור לעדיפות לפחם.
זאב אלקין: מה שלא נכון היום.
זאב אלקין: היום עד שלא נסגרות 1-4 הפחם מפעילים אותו אחרון מבחינת סדר עדיפויות של מקורות האנרגיה.
זאב אלקין: אנחנו חושבים שזה לא נכון.
זאב אלקין: אנחנו חושבים שגם כלכלית ובוודאי סביבתית צריך להמשיך את הסדר הקיים היום, שהפחם צריך להיות אחרון ואנחנו מנסים להכניס לתוך החלטה על סגירת 1-4 החלטת ממשלה, המשך סדר העמסה הקיים היום.
זאב אלקין: יש על זה ויכוח קשה.
זאב אלקין: משרד האנרגיה הולך איתנו לשמחתי, אבל זה עדיין לא אומר שננצח, ולכן מי שמחפש נושאים למאבק ממש בשבועות האלה כי אוטוטו זה יגיע לממשלה ההחלטה.
זאב אלקין: זה נושא שיש לו השפעות מאוד מרחיקות לכת גם על זיהום אוויר, גם על פליטת גזי חממה ועמידה ביעדים שלנו של משבר האקלים - - -
<קריאה: כבוד השר, אתם שוקלים לאפשר לחברת חשמל להכנס גם לתחום של ה- - -
אכרם חסון: מישהו נתן לך אישור לדבר בבקשה?
<קריאה: זה נוגע למה שהשר אמר.
אכרם חסון: אני שאלתי אם מישהו נתן לך אישור.
אכרם חסון: אנחנו ביקשנו, כל מי שרוצה לדבר בבקשה שירשם כאן.
אכרם חסון: אני מבקש אתה האחרון שמפריע.
זאב אלקין: חומרים מסוכנים, הנושא ברור, לא ארחיב עליו.
זאב אלקין: יש פה הרבה אתגרים, יש סוגייה של שינוע חומרים מסוכנים.
זאב אלקין: יש פה הרבה סוגיות שאנחנו מנסים לטפל בהן.
זאב אלקין: חומרי הדברה וכו'.
זאב אלקין: זיהום חוצה גבולות - כבר התייחסנו לזה תוך כדי.
זאב אלקין: מה זה חוצה גבולות, זה מי משטחי C לשטח ריבוני של מדינת ישראל.
זאב אלקין: זה מ-A ו-B ל-C.
זאב אלקין: זה בסוף אותו מרחב של סביבה, אותו מרחב של מים, אותו מרחב של אוויר, ולכן יש פה אתגרים לא פשוטים.
זאב אלקין: אנחנו מנסים כרגע להרים תכנית ממשלתית גדולה עם השקעות ממשלתיות יחד עם המנהל האזרחי, מקווה שנצליח.
זאב אלקין: כמובן, כל הסוגייה של המרחב הימי ברורה, דיבר על זה גם המנכ"ל אז אני פחות אתייחס לזה.
זאב אלקין: וכמובן, כל הסוגייה של שטחים פתוחים, כל הסוגיות שקשורות לטיפול בנחלים למגוון ביולוגי ולתהליכים תכנוניים.
זאב אלקין: ושקף אחרון שהוא הרבה פחות משמח מהסרטון שראיתם בהתחלה זה הפערים.
זאב אלקין: קודם כל צריך להבין מה זה המשרד להגנת הסביבה.
זאב אלקין: אמנם בסרטון ראיתם שאנחנו מצליחים להשקיע מיליארדים אבל צריך להבין שהמיליארדים האלה הם לא מעוגנים באופן קבוע בתקציב של המשרד להגנת הסביבה.
זאב אלקין: קודם כל הם רב שנתיים.
זאב אלקין: ב' הם באים או מתכניות ממשלתיות ייעודיות שיש להן זמן קצה או מקרן הניקיון וגם לה יש קיבולת שפחות או יותר אנחנו מגיעים לסופה.
זאב אלקין: וכל הנושאים הסביבתיים חוץ מפסולת בסוף צריכים להיות ממומנים מהתקציב הרגיל של המשרד.
זאב אלקין: התקציב הרגיל של המשרד הזה זה ממש לא מיליארדים, זה קצת יותר מ-400 מיליון ₪, בבסיס זה אפילו פחות מזה.
זאב אלקין: ומתוכם התקציב הגמיש שאנחנו יודעים לנייד, מה שלא החלטות ממשלה ומה שלא שכר של המערכת הרגולטורית והמפקחת, תצחקו, זה 58 מיליון ₪.
זאב אלקין: זאת אומרת שבפועל אני שר על 58 מיליון ₪.
זאב אלקין: אתם מבינים עד כמה המספר הזה לא רציני ועד כמה השמיכה היא קצרה כשמנסים למשוך אותה לכל מיני כיוונים.
זאב אלקין: אז אנחנו מתמודדים עם זה בכל מיני דרכים.
זאב אלקין: משיגים כסף חד פעמי מהאוצר, למשל זיהום מתחבורה 60 מיליון שהם מעל כל הדבר הזה ועוד תכנית ועוד תכנית.
זאב אלקין: אבל ברור שבבסיס זה אתגר מאוד מאוד לא פשוט.
זאב אלקין: ואותו דבר תקנים.
זאב אלקין: כל הסיפור הזה זה פחות מ-600 תקנים של כוח אדם וברור שאם רוצים פיקוח אמיתי זה לא מספיק.
זאב אלקין: אני כבר עכשיו אומר, אנחנו מנסים לשנות בתחום של פיקוח אבל זה לא מספיק.
זאב אלקין: ואם רוצים חוק רישוי משולב וצריך חוק רישוי משולב כדי להוריד בירוקרטיה בתחום הזה אי אפשר להשאר באותם תקנים.
זאב אלקין: אנחנו הודענו למשרד האוצר, למשרד ראש הממשלה, לא יהיה חוק רישוי משולב שכולם רוצים אותו בלי תוספת משמעותית לתקנים לפיקוח.
זאב אלקין: בלי זה אנחנו לא נמלא את תפקידנו.
זאב אלקין: חקיקה.
זאב אלקין: דיברתי כבר על חוק רישוי סביבתי משולב.
זאב אלקין: זה התחייבות שלנו ל-OECD, זה צו השעה.
זאב אלקין: אבל זה דורש תקנים, זה לא יהיה בחינם, ויש על זה קרב גדול מאוד היום במסדרונות הממשלה.
זאב אלקין: חוק פסולת בניין - הכרחי.
זאב אלקין: זה פשוט שערורייה מה שקורה במדינת ישראל בתחום הזה.
זאב אלקין: לצערי, אנחנו on-off מול השלטון המקומי.
זאב אלקין: השלטון המקומי תמך בחוק, חזר בו, חזר לתמוך, עכשיו עוד פעם חזר בו ודורש עוד כל מיני שינויים.
זאב אלקין: יהיה קשה מאוד להעביר את זה פה בכנסת בלי שיתוף פעולה עם השלטון המקומי כי בסוף ההיגיון של החוק שהם אלה שצריכים לקחת אחריות ולבצע.
זאב אלקין: אנחנו עכשיו במאמץ לסגור מחדש את הקצוות.
זאב אלקין: ברגע ששלטון מקומי נגד גם משרד הפנים נגד אז גם אי אפשר כנראה להעביר את זה בממשלה.
זאב אלקין: צריך פה לחץ ציבורי כי אני חושב שהציבור ברשויות המקומיות השונות משווע לחוק כזה.
זאב אלקין: זו שערורייה מה שקורה בכל מקום וצריך פה לחץ על ראשי רשויות ועל מרכז שלטון מקומי להבין שאי אפשר עוד למרוח את זה ואי אפשר להמשיך את הפינג פונג הבלתי פוסק הזה של לפתוח מחדש הסכמות.
זאב אלקין: צריך ללכת פה, לסגור על מה הולכים וללכת ולהעביר את החוק.
זאב אלקין: זה פשוט לא יאומן כמה זמן זה נמשך.
זאב אלקין: תחנות רכב נקי - נדבר על זה בוועדת הכלכלה, זה קשור למהפכת הרכב.
זאב אלקין: סביבה ימית - חוק אזורים ימיים, יש על זה כרגע סוף סוף משרד האנרגייה הסכים להכנס להדברות.
זאב אלקין: יהיה לא פשוט כי הכי נוח לכולם זה מה שיש היום שאין כלום, ולכן אין לנו הרבה מנופים במאבק על נוסח החוק.
זאב אלקין: אני כבר אומר, לא נעמוד בכל הציפיות כי בין אין חוק לבין חוק לא מושלם אנחנו מעדיפים חוק לא מושלם, כבר אומר כאן.
זאב אלקין: ותבקרו אותנו על זה וטוב שתלחצו עלינו בעניין הזה.
זאב אלקין: אבל לא נדע להביא 100% תוצאה.
זאב אלקין: אבל אני חושב שהכרחי להביא את החוק.
זאב אלקין: אחר כך תהיה תשתית שאולי גם יהיה אפשר לתקן אותה ולשפר.
זאב אלקין: אבל עד שאין שום תשתית חוקית הכל תלוי היום ברצונן הטוב של החברות.
זאב אלקין: זה בלתי אפשרי וזה בסוף יתפוצץ לנו בפנים, המצב הזה, וחייבים פה להתקדם.
זאב אלקין: הסדרת חוקי פסולת כבר דיברתי.
זאב אלקין: החקיקה בתחום של שריפות בשטחים פתוחים כבר דיברתי.
זאב אלקין: והפער השלישי, כמובן, הוא פער של גם משאבים וגם כלים כולל טכנולוגיים לפיקוח ואכיפה, דיבר על זה המנכ"ל.
זאב אלקין: צריך יותר ויותר, לדעתי, אכיפה חכמה, דיגיטלית ואנחנו לא מספיק מנצלים את זה.
זאב אלקין: זה דורש כסף ופיתוח טכנולוגי וגם להרגיל את עצמנו לזה אבל בעיניי זה הכרחי.
אכרם חסון: תודה רבה על הסקירה המקיפה של השר גם על השיתוף בהתלבטויות הרבות שקיימות שם.
אכרם חסון: אני חושב שהייתה כאן שקיפות מלאה ואנחנו נשמח עכשיו לעבור לסדרת שאלות והערות אבל בבקשה שכל שאלה או הערה לא בשיטת הרצאה.
אכרם חסון: אנחנו ניתן דקה, שתי דקות מקסימום.
אכרם חסון: נעשה כמה סבבים כאלה.
אכרם חסון: בהתחלה נשמע חמשה, השר ירשום, יעיר.
אכרם חסון: אחר כך עוד חמשה עד שנסיים.
אכרם חסון: אני נמצא כאן עד שנסיים את אחרון הנוכחים כאן.
אכרם חסון: לא ניתן לאף אחד ללכת בלי לשאול, נכבד את כולכם, אנחנו לא ממהרים, ולכן בבקשה להתאזר בסבלנות.
זאב אלקין: אני מתנצל בשמו של המנכ"ל הוא הלך לוועדה אחרת.
אכרם חסון: הוא התנצל והלך לוועדת הביקורת.
אכרם חסון: אנחנו נתחיל עם מכון המחקר של הכנסת.
אכרם חסון: ישנה כאן נציגה שהיא גם הכינה דו"ח אז אנחנו מבקשים בשתי דקות מגברת ספקטור, בבקשה.
<שירי ספקטור: אנחנו עשינו איזשהי סקירה מאוד מאוד ראשונית של ספר תכניות העבודה של הממשלה, בדקנו את תכנית העבודה של המשרד לשנת 2016 ותכנית העבודה של המשרד ל-2017-18.
<שירי ספקטור: כמה הערות לדברים שעולים שם.
<שירי ספקטור: דבר ראשון, אפשר לראות, מן הסתם זה קשור למה שאמרת בהתחלה, חילופי השרים שמתרחשים במשרד באופן דיי תכוף, יש שינויים לא מעטים בין תכניות העבודה במהלך השנים מבחינת סדרי עדיפויות והנושאים שניתן לראות אותם בתוך תכניות העבודה שלא תמיד עולים בקנה אחד עם הדברים שהצגת פה.
<שירי ספקטור: לדוגמה הנושא של שמירת טבע, מגוון ביולוגי וכדומה שהוצג פה כאחד הנושאים המרכזיים כמעט ולא נמצא בתכנית העבודה של 2017 - - -
זאב אלקין: הוא נמצא אבל שימי לב גם פה הוא לא בחמשת המוקדים.
זאב אלקין: אני אומר את זה ישיר.
זאב אלקין: אפשר להתווכח איתנו.
<שירי ספקטור: יש נושאים שהם מאוד מאוד מרכזיים לדוגמה בהחלטות ממשלה השנה, נושא הדיור והבינוי שלפי החלטת ממשלה שהייתה במרץ האחרון הצפי לבינוי עד שנת 2040 הוא 2.4 מיליון יחידות, אם אני לא טועה.
<שירי ספקטור: אין יותר מדיי התייחסות של המשרד להגנת הסביבה בכל נושא הבינוי גם מבחינת הבנייה הירוקה בתכניות מחיר למשתכן וכדומה.
<שירי ספקטור: מה שיושם בשנים האחרונות בכל מה שקשור למחיר למשתכן מבחינת בנייה ירוקה הוא מינימלי מאוד.
<שירי ספקטור: זה על פי מסמכים שכתבנו בחודשים האחרונים ודו"חות שהגיעו מהמשרד להגנת הסביבה.
<שירי ספקטור: וגם כל מה שקשור בתכנון מרחבי של השכונות החדשות.
<שירי ספקטור: זה משהו שהוא מאוד מאוד מרכזי לשנים הקרובות ומשפיע מן הסתם על הרבה מאוד יעדים של המשרד להגנת הסביבה.
<שירי ספקטור: גם התייעלות אנרגטית בבניינים, גם כל מה שקשור בהפחתת זיהום אוויר מתחבורה.
<שירי ספקטור: אלה דברים שלא כל כך עולים מתכניות העבודה.
<שירי ספקטור: בנושא הפסולת שהוא מאוד מרכזי בכל מה שדיברת עליו, לפי תכנית העבודה של המשרד ביוני האחרון הייתה אמורה להתפרסם אסטרטגיה של המשרד לנושא פסולת.
<שירי ספקטור: לא כל כך הבנתי מדבריך האם פורסמה התכנית, מה אומרת התכנית ויש פה משמעות לזה שנראה שיש איזשהו סוג של חוסר יציבות במדיניות המשרד בנושא פסולת, דבר שמאוד משפיע על רשויות מקומיות ועל היכולת שלהן להתמודד עם הנושא.
<שירי ספקטור: יש עוד הרבה נושאים שבאמת יש - - - ואני לא ארחיב בכולם.
אכרם חסון: תודה שירי.
אכרם חסון: הדוברת הבאה היא מנכ"לית החברה להגנת הטבע, איריס האן.
<איריס האן: תודה רבה.
דב חנין: הזדמנות לברך אותך.
דב חנין: נדמה לי שאת פעם ראשונה בכנסת כמנכ"לית לא?
<איריס האן: לא, הייתי כבר.
<איריס האן: אבל זו פעם ראשונה שאני ביום הסביבה בכנסת.
דב חנין: אני מברך אותך.
<איריס האן: אני אדבר בקיצור ומהר.
<איריס האן: באמת בהמשך גם לדברים של שירי ראינו במיקוד של תכנית העבודה ובמיקוד של המשרד שהנושא של איכות הסביבה וזיהום האוויר בפרט הוא נושא מרכזי והוא קיבל את הבכורה.
<איריס האן: הנושא הזה הוא חשוב, הוא חיוני.
<איריס האן: אני עצמי תושבת חיפה ובאמת קשה להפריז בחשיבותו.
<איריס האן: אני רוצה להקדיש את הזמן למה נפקד מתכנית העבודה של המשרד ומנושאי המיקוד וזה הנושא של הטבע, משאבי הטבע.
<איריס האן: הנושא הזה בכלל והנושא של הים אני אתייחס אליו בפרט.
<איריס האן: הנושא של הטבע לאור כל הדברים שנאמרו כאן יכול להתפס אולי כאיזשהו סוג של מותרות כי אנחנו מדברים על חיי אדם, על זיהום אוויר, על סיכונים לתושבים וכו'.
<איריס האן: אבל אני חושבת שהיום כולנו מבינים בשנת 2017 שטבע הוא לא מותרות.
<איריס האן: הוא לא nice to have.
<איריס האן: טבע או מגוון ביולוגי או מערכות אקולוגיות, בוודאי במדינה צפופה כמו ישראל, הם בסיס הקיום שלנו.
<איריס האן: הבינו את זה בעולם.
<איריס האן: זה אחד מהנושאים שארגון שמירת הטבע של האו"ם עוסק בו ואני חושבת שזה משהו שהמשרד להגנת הסביבה חייב להכניס אותו בתכנית העבודה בסדר עדיפות גבוה יותר.
<איריס האן: מערכות אקולוגיות בריאות, מתפקדות הן הבסיס לבריאות הציבור והן הבסיס לאיכות החיים לא פחות משאר הנושאים שנמצאים בסדר יום גבוה בתכנית העבודה של המשרד.
<איריס האן: המים שלנו מגיעים ממערכת אקולוגית חשובה.
<איריס האן: מחצית מהמים מגיעים מהים, מים מותפלים.
<איריס האן: המזון, תרופות, מגוון ביולוגי, מגוון גנטי שמספק את התוצרת החקלאית שלנו וכמובן מיתון של תופעות, של התחממות גלובלית וכו'.
<איריס האן: וכמובן גם ההנאה מהטבע.
<איריס האן: אנחנו עומדים להיות המדינה הצפופה ביותר בעולם המערבי ואם לא נשמור על הטבע אנחנו נתקשה להתקיים כאן.
<איריס האן: מופיע הנושא של הנחלים בסדרי העדיפויות.
<איריס האן: הוא לא מתוקצב בתכנית העבודה בספר התקציב.
<איריס האן: הנושא של תכנית לאומית למגוון ביולוגי נמצא על סדר היום של המשרד כבר הרבה שנים.
<איריס האן: אנחנו מאוד מפגרים בנושא הזה.
<איריס האן: אנחנו חושבים שחשוב לחזק את אגף שטחים פתוחים ומגוון ביולוגי.
<איריס האן: אנחנו עומדים שהוא עומד בפני חילופי גברי בזמן הקרוב.
<איריס האן: בנושא של הים, חוק אזורים ימיים, אדוני השר הזכיר את זה, הנוסח הנוכחי של החוק מעמיד את המקום של המשרד להגנת הסביבה במקום שקשה לי למצוא איזה מילה עדינה לתאר אותו - -
דב חנין: מקום מאוד שולי.
<איריס האן: - - עלוב, ממש.
<איריס האן: יועץ סביבתי שולי עבור משרד התשתיות והאנרגיה.
<איריס האן: הנוסח הזה הוא נוסח גרוע בהרבה מנוסחים קודמים ואנחנו חושבים שהוא רחוק מלהיות מספק.
<איריס האן: הוא פחות או יותר ממצב את המצב הקיים היום שגם הוא כמובן מצב לא רצוי.
<איריס האן: לכן, אנחנו חושבים שהנושא של הטבע צריך להיות בסדר עדיפות גבוה של המשרד להגנת הסביבה.
<איריס האן: זה יכול וחייב להעשות באמצעות המשרד עצמו ואולי בעיקר באמצעות הרשות הסטטוטורית שנמצאת באחריות המשרד.
<איריס האן: רשות הטבע והגנים.
<איריס האן: באמצעות כלים, רגולציה, תקציב.
<איריס האן: כל מה שהוזכר קודם.
<איריס האן: ושאנחנו לא שומרים על הטבע אנחנו בעצם מסכנים את עצמנו.
אכרם חסון: הדובר הבא, עורך דין עמית ברכה, מנכ"ל אדם טבע ודין.
<עמית ברכה: תודה רבה אדוני.
<עמית ברכה: תודה רבה על היום החשוב הזה.
<עמית ברכה: אדוני כבוד השר, תודה על המצגת הרחבה והנושאים הם בהחלט רבים והיריעה רחבה ביותר.
<עמית ברכה: אני רוצה לפתוח ולומר שאמרת אדוני השר שאתה השר הרביעי בקדנציה הזו.
<עמית ברכה: אכן כך והמלאכה מרובה.
<עמית ברכה: אתה השר הרביעי אבל שר חזק מאוד בממשלת ישראל, ולכן חשוב מאוד שהנושא הסביבתי יתפוס מקום הרבה יותר גבוה באמצעותך.
<עמית ברכה: ואנחנו כאן כדי לסייע, ארגוני הסביבה, בפני ממשלת ישראל.
<עמית ברכה: וכשאני אומר את זה אני מתכוון לכך שאנחנו מפרסמים היום את דו"ח הליקויים בכל מה שנוגע לתכניות העבודה של כלל משרדי הממשלה.
<עמית ברכה: מה שמעניין הוא שמשרדי הממשלה השונים אינם מתייחסים כמעט כלל להשלכות הסביבתיות של פעילות משרדם בנושאים השונים.
<עמית ברכה: אנחנו נרחיב על כך בוודאי בשדולה הסביבתית היום.
<עמית ברכה: אבל המסקנה היא שכפי שקורה בעולם הרחב, כפי שקורה בארצות הברית, במדינות אירופה, במדינות המתקדמות, החשיבות היא שמשרד להגנת הסביבה יוביל קו.
<עמית ברכה: הוא זה שצריך להוביל את הקו המשרדי גם אל מול משרדי הממשלה האחרים באופן סינרגטי.
<עמית ברכה: ואתה אדוני ציינת ששיתוף הפעולה חייב להתבטא גם מול משרדי הממשלה האחרים.
<עמית ברכה: אנחנו כאן כדי לסייע בהפעלת לחץ על משרדי הממשלה האחרים כדי שההשלכות הסביבתיות יקבלו ביטוי משמעותי ואנחנו נתייחס לכך.
<עמית ברכה: אני רוצה במשפט אחד לומר שאחד הנושאים המהותיים שלטעמנו נמצאים מעבר לנושאים הרבים שבתחום טיפול משרדך באופן ישיר נמצא על סדר היום היום זה נושא החופים במדינת ישראל.
<עמית ברכה: התייחסת לכך אדוני.
<עמית ברכה: הסביבה החופית בוודאי ידוע שהיום בבוקר התפרסם שלמעלה ממחצית אזורי החוף, עורף החוף, השטחים שנמצאים בעורף החוף מצויים בסכנה בעקבות, כפי שנאמר כבר קודם, הליך משפטי.
<עמית ברכה: מנהל התכנון נאלץ לחשוף היום שלמעלה ממחצית - - -
דב חנין: הליך משפטי שאתם הובלתם.
<עמית ברכה: כן.
<עמית ברכה: נכון אדוני, תודה.
דב חנין: הערכה להליך המשפטי והערכה לפעולה שלכם, כן בהחלט.
דב חנין: אתה צנוע אבל בכל זאת כדאי שהציבור יידע.
<עמית ברכה: תודה.
<עמית ברכה: והמצב הבעייתי הזה בעצם מעיד על כך שהתכנית המתאר הארצית לחופים עלולה להתחסל.
<עמית ברכה: ולכן המשרד להגנת הסביבה חייב להוביל קו תקיף בנושא הזה.
<עמית ברכה: למרבה הצער, ואני חייב לומר, ולכן גם פה מופנית שאלה, אמירה ושאלה, המשרד תמך לאורך הדרך באישור התכניות הללו במסגרת שילוב תכנית המתאר הארצית לחופים עם יתר תכניות המתאר הארציות, ולכן המשרד, לטעמנו, חייב להוביל קו תקיף בנושא הזה.
<עמית ברכה: אמר מנכ"ל המשרד קודם שהדרך ארוכה ואכן הדרך ארוכה, אבל יש נושאים בסיסיים שעליהם אי אפשר להתווכח.
<עמית ברכה: לא נכון להתווכח על הדרך.
<עמית ברכה: כאשר מדובר על ההגנה על חופי ארצנו אין מקום לויכוח.
<עמית ברכה: עמדת הארגונים ועמדת המשרד צריכה להיות אחת והיא שלא ניתן להפקיר למעלה מ-40 אלף דונם מחופי מדינת ישראל והסביבה והעורף החופי ששייך להם לטובת בנייה בלתי מרוסנת.
<עמית ברכה: בנייה כפי שנאמר פה לאוכלוסייה עשירה בעיקר.
אכרם חסון: אנחנו מתנצלים הזמן קצר ואנחנו חייבים לתת לכולם לדבר.
אכרם חסון: איתנו כאן מנכ"לית עמותת צלול, גברת מאיה.
<מאיה יעקבס: אני רוצה להתייחס למיכל האמוניה.
<מאיה יעקבס: אנחנו קודם כל מברכים על כך שאנחנו נמצאים במקום שאנחנו נמצאים בו היום שה-31 ביולי זה התאריך שנקבע לסגירת מיכל האמוניה.
<מאיה יעקבס: אנחנו מאוד גאים בכך שהובלנו את המאבק הזה ב-5.5-6 השנים האחרונות והצטרפנו בכך למאבק של הרבה מאוד שנים והרבה מאוד אנשים שחלקם נמצאים כאן היום.
<מאיה יעקבס: זה הישג סביבתי ברמה היסטורית, לא פחות, וזה יכול להיות סימן לתחילת שינוי לכל מפרץ חיפה, ולכן במיוחד חשוב היום שהחלופות שיבחרו יהיו כאלה שלא יחליפו עוולה היסטורית אחת באחרת.
<מאיה יעקבס: אנחנו היום נמצאים במצב שהחלופות שנמצאות על השולחן הן חלופות שאנחנו הצענו אותן לאורך השנים כחלק מהשיח כשניסינו לסגור את מיכל האמוניה וכולן נפסלו על ידי המשרד להגנת הסביבה כשאמרו לנו שזה מסוכן מדיי.
<מאיה יעקבס: החלופות כרגע מדברים על אנייה קטנה יחסית עם 2500 טון אמוניה שתעמוד כמעט באופן קבוע בנמל ותזרים בעצם במקום המיכל שיהיה ממוגן יחסית עם הבטון סביבו יהיה משהו שאפילו המעט מיגון שהיה קודם לא יהיה.
<מאיה יעקבס: והחלופה ארוכת הטווח היא מקשר ימי לעומק הים שיוביל אמוניה.
<מאיה יעקבס: הדברים האלה יש להם השלכות סביבתיות מרחיקות לכת גם על הים וצריך לבחון את העניין הזה גם עם אגף לשמירת ים וחופים אצלכם במשרד.
<מאיה יעקבס: אבל גם צריך לדבר עם מיטב אנשי המקצוע שיהיה אנשים לא תלויים בחברות.
<מאיה יעקבס: אנחנו הגשנו רשימה ארוכה של שאלות כדי לדעת מה ההליך שעמד מאחורי הבחירה בחלופות האלה.
<מאיה יעקבס: לראות פרוטוקולים של דיונים, לדעת מי המומחים, מה רמת המומחיות שלהם, מה רמת הקשר שלהם, אם בכלל, עם חיפה כימיקלים.
<מאיה יעקבס: אחרי שגילינו למשל את העובדה שראש המל"ל פרסם דו"ח שעל פיו כל ממשלת ישראל החליטה בשנים האחרונות שמיכל האמוניה לא מסוכן ואז התברר שהוא היה מפקד בצבא של מנכ"ל חיפה כימיקלים, מבחינתנו זה דבר שאסור שיהיה וחייבים מאוד מאוד להקפיד לשמור על העניין הזה.
<מאיה יעקבס: היום ישנם איזוטנקים בארץ, זה מיכלים קטנים יחסים ממוגנים שכבר פועלים היום.
<מאיה יעקבס: כל המשק, כל ה-"הוהא" הגדול שחיפה כימיקלים עשו כאילו כל המשק יהיה מושבת זה פשוט לא קורה בפועל כי כל שאר התעשייה במשק מסודרים.
<מאיה יעקבס: הבעיה היא חיפה כימיקלים.
<מאיה יעקבס: כבר היום צריך להפחית ולפצל את האיזוטנקים בין חיפה ובין אשדוד כדי להוריד את העומס מחיפה ולמצוא לזה פתרון.
<מאיה יעקבס: ברור לי שגם החלופה של האיזוטנקים היא לא 100% בטוחה.
<מאיה יעקבס: רק משפט אחד אחרון בבקשה לגבי הנושא של הים.
<מאיה יעקבס: בסרט של ההישגים לא ראינו שום אזכור לים ואני שמחה שהמנכ"ל דנציגר הזכיר את האתגרים קדימה.
<מאיה יעקבס: אנחנו כבר מ-2011 מדברים על הצורך להקים גוף ממשלתי.
<מאיה יעקבס: אנחנו קראנו לזה רשות ים וחופים.
<מאיה יעקבס: זה יכול להיות כל גוף אחר שלא יהיה שיסתכל על - - - של השימושים בראייה הוליסטית, יבין את הרגישות, יקדם את החוקים שכבר הוזכרו פה ועוד חוקים רבים אחרים שישנם.
<מאיה יעקבס: הים פשוט, אנחנו מכירים את המשל של הצפרדע שאם מכניסים אותה לסיר ומבשלים לאט לאט את המים היא תתבשל ותמות ואם יכניסו אותה לסיר רותח היא תקפוץ החוצה.
<מאיה יעקבס: אנחנו נמצאים שם כבר היום.
אכרם חסון: האחרונה בסבב הזה היא נציגת מגמה ירוקה ליהי שחר ברמן.
<ליהי שחר ברמן: קודם כל תודה ואני מעריכה את העשייה.